கேள்வி: ரெய்கெர்ட் மதிப்பு பற்றி நீங்கள் என்ன அறிந்துள்ளீர்கள்?
பதில்: ரெய்கெர்ட் மதிப்பு (''Reichert value''), அல்லது ரெய்க்கெர்ட்-மெய்செல் எண் (''Reichert-Meissl number'') என்பது கொழுப்புகள் மற்றும் எண்ணெய்களை ஆய்வு செய்யும் போது தீர்மானிக்கப்படும் மதிப்பு ஆகும். இவ்வெண் ஒரு குறிப்பிட்ட கொழுப்பு அல்லது எண்ணெயில் இருந்து கொழுப்பிறுகல் (சவர்க்காரமாக்கல்) மூலம் எவ்வளவு ஆவியாகும் கொழுப்பு அமிலம்ப் பிரித்தெடுக்க முடியும் என்பதற்கான குறிகாட்டியாகும். இது கொடுக்கப்பட்ட 5 கிராம் கொழுப்பிறுக்கப்பட்ட கொழுப்பிலிருந்து காய்ச்சி வடிகட்டிய நீரில் கரையக்கூடிய ஆவியாகும் கொழுப்பு அமிலங்களை நடுநிலையாக்குவதற்குத் தேவையான 0.1 சாதாரண ஐதராக்சைடு கரைசலின் லிட்டர்களின் எண்ணிக்கைக்கு சமம் ஆகும். (அத்தகைய தரம் பார்த்தல் பயன்படுத்தப்படும் ஐதராக்சைடுக் கரைசல் பொதுவாக சோடியம் ஐதராக்சைடு, பொட்டாசியம் ஐதராக்சைடு, அல்லது பேரியம் ஐதராக்சைடு ஆகியவற்றிலிருந்து தயாரிக்கப்படுகிறது.)ஐக்கிய நாடுகளின் உணவு மற்றும் வேளாண்மை அமைப்பு and உலக சுகாதார அமைப்பு. (2001). ''The Codex Alimentarius''. Rome:FAO/WHO. Volume 8: Fats and Oils, "[http://www.fao.org/docrep/004/Y2774E/y2774e06.htm#fnB15 Section 4.9.1: Estimation of Milk Fat Content]". இந்த எண் உண்ணக்கூடிய கொழுப்புகளில் கொழுப்பு அல்லாத கலவைகளின் பயனுள்ள குறிகாட்டியாகும், மேலும் குறிப்பாக வெண்ணெய் அதிகமாக உள்ளது. இம்மதிப்பு, அதை உருவாக்கிய வேதியியலாளர்கள் எமில் ரெய்க்கெர்ட், எமெரிக் மெய்செல் ஆகியோர் பெயரில் வழங்கப்படுகிறது. போலென்ஸ்கி மதிப்பு, கிர்ச்சினர் மதிப்பு ஆகியவை ஒத்த சோதனைகளின் அடிப்படையில் தொடர்புடைய எண்கள். பால்க்கான ரெய்க்கெர்ட் மதிப்பு 28.5 முதல் 33 வரை இருக்கும்.